**OTROCI, VABLJENI NA GLASBENI TABOR!**

Če te zanima glasba, rad poješ, plešeš, preživljaš čas v naravi, ustvarjaš in se želiš zabavati s sovrstniki in mladimi glasbeniki, se le brez kakšnih pomislekov udeleži Glasbenega tabora na Domačiji Tešnak!

Glasbeniki, ki študirajo glasbo na različnih akademijah po Evropi (Conservatory van Amsterdam, Universität der Künste Berlin, Hochschule für Musik und Theater München) so se zbrali z željo, da bi zabavo, ki jo doživljajo ob glasbi, prenesli na mlajše generacije. Otroci se bodo na taboru učili novih pesmic in glasbenih igric ter spoznavali nove prijatelje. Ob spremljavi benda mentorjev bodo otroci ob zaključku tabora za starše izvedli glasbeno pravljico, katere besedilo je napisal mentor Matija, glasbo pa Nejc. Poleg petja in plesa bodo na taboru tenko prisluhnili petju ptic in skupaj z mentorji biologi nasploh veliko časa preživeli v naravi ter spoznavali rastlinski in živalski svet.

**Glasbeni tabor bo potekal na Domačiji Tešnak na Hotavljah, od torka 24. avgusta do petka 27. avgusta 2021. Tabor je namenjen mladim od 8. do 14. leta. Kakršnokoli glasbeno predznanje ni potrebno!**

*Prispevek za hrano (3 zajtrki, 3 kosila, 3 večerje in malice): 40€*

*Prispevek za tri nočitve: 30€*

***SKUPAJ: 70€***

*Če Vaš otrok v času tabora ne bo bival na Domačiji Tešnak, poravnajte samo prispevek za hrano.*

*Možnost koriščenja turističnih bonov!*

*Več informacij na spletni strani Domačije Tešnak:* [*https://homestead-tesnak.com/dozivetja-na-kmetiji/*](https://homestead-tesnak.com/dozivetja-na-kmetiji/)

*Za prijavo na Glasbeni tabor pošljite prijavnico (spodaj) na* *info@homestead-tesnak.com**. Elektronsko prijavnico lahko najdete na spletni strani.*

*--------------------------------------------------------------------------------------------------------------------------------------*

PRIJAVNICA

IME IN PRIIMEK OTROKA­­­­­­­­­­­­­­­­:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STAROST: \_\_\_\_\_\_\_\_\_\_\_\_\_\_\_\_\_\_\_

BO OTROK V ČASU TABORA BIVAL NA DOMAČIJI TEŠNAK? (obkrožite) DA NE

DRUGO (želje za razporeditev po sobah, alergije, posebnosti…):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IME IN PRIIMEK ODGOVORNE OSEBE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-POŠTA ODGOVORNE OSEBE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TELEFONSKA ŠTEVILKA ODGOVORNE OSEBE (za nujne primere):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DATUM:\_\_\_\_\_\_\_\_\_\_\_\_\_\_\_\_\_\_\_\_\_\_\_ PODPIS ODGOVORNE OSEBE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_